
‏י"ט טבת תשע"ו
‏‏‏‏‏‏‏‏31 דצמבר 2015
                סימוכין:99320715  
לכבוד

פרופ' שטסמן יוחנן, מנהל רפואי 
עמל ירושלים  (לשעבר הוד אדומים)   (קוד מוסד 237C1)

רח' השקמה 3
מעלה אדומים
פרופ' שטסמן  הנכבד,
סיכום ממצאי בדיקת תמהיל מטופלים ותקינת כוח אדם בביה"ח עמל מעלה אדומים – 7.12.2015
מצ"ב סיכום בקרה שנערכה בתאריך 7.12.15  מטעם האגף לגריאטריה, משרד הבריאות. בבקרה שבוצעה נבדק תמהיל מטופלים וכוח אדם בכל מחלקות האשפוז. נמצא כי קיים מחסור בתקינה של אחיות בסך  18.32 תקנים, לרבות במחלקות לסיעוד מורכב תומך. פירוט של החוסרים בפריסה על פני כל המחלקות מופיע בגוף הדו"ח. לגבי כוחות עזר קיים חוסר של 2.22 תקנים במחלקות הסיעודיות ועודף של 7.64 תקנים של מטפלים במחלקות הפעילות.

יש להבהיר כי יש להשלים את החוסרים בתקינת אחיות, ללא קשר לתקינת המטפלים הקיימת.
המנהל הרפואי מתבקש להעביר עותק דו"ח זה לחברי הנהלת בית החולים הגריאטרי (למנהל האדמיניסטרטיבי ולמנהלת הסיעוד- אחות ראשית). על הנהלת המוסד להתייחס למצוין בדו"ח ולתחומים הטעונים שיפור, ולפי הצורך להודיע ללשכת הבריאות מחוזית עם העתק לח"מ.

ד"ר אירית לקסר

מנהלת המחלקה לסטנדרטים ואכיפה                                                                                      
העתקים:

מר משה בר סימן טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה (בפועל) משרד הבריאות , ירושלים.
ד"ר אהרון כהן, ראש אגף לגריאטריה, משרד הבריאות, ירושלים.

ד"ר דרור גוברמן, הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, אגף לגריאטריה, ירושלים.
ד"ר חן זמיר שטיין, רופאה מחוזית, לשכת בריאות מחוזית ירושלים.

ד"ר איזבלה בראושטיין, גריאטרית מחוזית, לשכת בריאות מחוזית ירושלים.

גב' צפי הלל דיאמנט, אחראית ארצית על הסיעוד בגריאטריה, משרד הבריאות, ירושלים.

מר יוחנן סמואל, מרכז בכיר נתוני איכות ובקרה בגריאטריה אגף גריאטריה, ירושלים.

גב' אתי מרקוביץ, ממונה תאום ארגון ובקרה, אגף לגריאטריה, משרד הבריאות,  תל-אביב.
גב' אביגייל וייס, מפקחת ארצית על המעונות, משרד הרווחה.
צוות בקרה ארצי.
הנדון: סיכום ממצאי בדיקת תמהיל מטופלים ותקינת כוח אדם בביה"ח עמל מעלה אדומים
בתאריך 7.12.15 התבצע ביקור פתע במהלך תקופת הרישוי בבי"ח עמל סיעודית במעלה אדומים, לבדיקת תמהיל מטופלים ותקינת כוח אדם בכל 5 מחלקות בית החולים. הביקור התקיים בשעות הבוקר.
משתתפים: 

משרד הבריאות: מר חיים פרקש, ד"ר דורית רובינשטיין, גב' גילה כזום, גב' שרית רבינוביץ , גב' חנה קפקא.
בי"ח עמל סיעודית : גב' אסתר בן חמו, גב' ברכה איתן, גב' סיגל נוי. 

להלן חישוב כוח אדם סיעודי של אחיות ומטפלים ותמהיל מטופלים 

(טבלת כח האדם מצורפת בסוף המסמך כנספח):
כוח אדם 

סיעוד:

אחיות - חוסר של סה"כ  18.32  תקנים, ראה טבלה מצורפת,
(לפי המחלקות כדלקמן : סיעודית א – חוסר 0.35  ;סיעודית ב' – ללא חוסר (=0.4+); תת חריפה – חוסר 1.26 ;
סיעוד מורכב א' -  חוסר 8.59  ; סיעוד מורכב ב' – חוסר 8.52 )
מטפלים –  חוסר של 2.22 תקנים במחלקות הסיעודיות ועודף של 9.86 במחלקות הפעילות, תת חריף וסיעוד מורכב (סה"כ עודף של 7.64 תקנים של מטפלים ראה טבלה מצורפת).

1. חישובי כוח אדם לקחו בחשבון את תמהיל המטופלים הלא אחיד במחלקות. בסיעוד מורכב א' ותת חריף, בוצעו בהתאם לתמהיל המטופלים שהרכיב את המחלקות ביום הביקור. 

2. מחישובי כוח אדם עולה כי קיים מחסור משמעותי בתקני אחיות במחלקות לסיעוד מורכב תומך א+ב ובמחלקה התת חריפה.
3. במחלקה סיעודית א' אין אחות אחראית מחלקה מזה מספר שבועות. כרגע מתפקדות במחלקה רק אחיות מעשיות המאיישות את כל המשמרות. 
4. ביום הביקור במחלקות הסיעודיות עבדו במשמרת בקר אחות + 4 מטפלים (5 במשמרת בקר בכל מחלקה); במחלקות תת חריפה ו בשתי מחלקות סיעוד מורכב תומך אחות אחראית+ 2 אחים אחראי צד+ 6  מטפלים (סה"כ 9 במשמרת בוקר בכל מחלקה). 

פיזיותרפיה:

המידע ניתן על ידי מנהל שרות הפיזיותרפיה במוסד.

בבית החולים מועסקים  6 פיזיותרפיסטים בהיקף כולל של 163 ש"ש (שהן 4.48 משרות).

חלוקת השעות בין המחלקות:

מחלקות סיעודיות (ב' וג' במוסד): 40 ש"ש (1.1 משרה)
מחלקה תת חריפה (ד' במוסד): 84 ש"ש (2.31 משרה)

מחלקות לסיעוד מורכב תומך (א' ו-ה' במוסד): 31 ש"ש (0.85 משרה)

ניהול: 8 ש"ש (0.22 משרה)

בנוסף מועסקת עובדת כוח עזר בהיקף של 0.82 משרה ועובד נוסף אשר סיים את לימודי הפיזיותרפיה, ניגש למבחן הממשלתי, אך טרם קיבל תעודת מקצוע. עובד זה מועסק כעובד כוח עזר בהיקף של 0.66 משרה.

ריפוי בעיסוק 

המידע ניתן על ידי מנהלת שירות הריפוי בעיסוק: בביה"ח מועסקים 5 מרפאים בעיסוק בהיקפי מישרה שונים, סה"כ 130 שעות ריפוי בעיסוק שבועיות. 

במוסד מועסקות 4 מדריכות תעסוקה בהיקף של 93 ש"ש

חלוקת השעות בין המחלקות:

	שם
	סיעודית א'
	סיעודית ב'
	תת חריפה/שיקום
	ס.מ א'
	ס.מ ב'

	ריפוי בעיסוק
	8
	8
	64
	20
	20

	תעסוקה
	23
	23
	24
	11.5
	11.5


· בנוסף, מוקצות 10 שעות ניהול שבועיות
תמהיל מטופלים ע"פ המחלקות

מחלקות סיעודיות א' + ב' 

סיעודית א' 36 מטופלים סיעודיים+ 1 תת חריף ; סיעודית ב' 38 מטופלים סיעודיים.
מחלקה תת חריפה 

במחלקה שהו ביום הבקרה 37 מטופלים (ברשומה הממוחשבת הופיעו 41 מטופלים, מהם 4 באשפוז): תפוסת יתר של 10.8%.

תמהיל המטופלים במחלקה: 28 מטופלים בסטאטוס שיקומי (מתוכם 5 מטופלים שיקומיים עם איסור דריכה); 7 מטופלים בסטאטוס תת חריף ;1 מטופל בסטאטוס סיעוד מורכב; 1 מטופלת בסטאטוס סיעודי (ותיקה במחלקה מאז שנת 2009).
מחלקה לסיעוד מורכב תומך א' 

27 מטופלים עונים לקריטריונים של סיעוד מורכב  כולל 9 מטופלי דיאליזה, 12 סיעודי רגיל.
· המחלקה מחולקת לשלושה צדדים כאשר צד א' וצד ב' הם באותה המחלקה משני הצדדים כאשר אין כל מחיצה שמפרידה בין הצדדים , בהמשך נופשון המופרד משני הצדדים האחרים:

· צד א' - מרוכזים 6 מטופלי דיאליזה ויחד איתם 10 מטופלים העונים להגדרה של סיעוד מורכב, 2 מהמטופלים הם עם פצעי לחץ דרגה 3 ושניים מהם עם טרכיאוסטומי.
· צד ב' - נמצאים 9 מטופלים סיעודיים שרובם עברו ממוסד אחר (הוד ירושלים) , בצד זה 1 מטופל דיאליזה ו-4 מטופלים בהגדרה של סיעוד מורכב והם ללא פצעי לחץ. 

· צד ג' - נופשון שם מאוכלסים 8 מטופלים כאשר 2 מהם מטופלי דיאליזה ו-4 מטופלים העונים להגדרה של סיעוד מורכב אך נחשבים יותר צלולים ויותר עצמאים מבחינת יכולת תקשורתית. 4 מטופלים בבידוד מגע , 2 בצד א' עם VRE ו-2 בנופשון נשאי הפטטיס C.
מחלקה לסיעוד מורכב תומך ב' 

ביום הביקור 37 מטופלים כשבפועל הרישוי ל- 34. תפוסת יתר של 9%.
2 מטופלים בסטאטוס תת חריף (מאושפזים במחלקה בשל נשאות של חיידק עמיד).

2 מטופלים בסטאטוס סיעודי (אחת ותיקה במחלקה מאז שנת 2007, שניה סיעודית פרטית).
33  מטופלים בסטאטוס סיעוד מורכב וכוללים: 11 מטופלים נשאי חיידקים עמידים (לא כולל את המטופלים בסטאטוס תת חריף); 3 מטופלים עם טרכיאוסטומי; 11 מטופלים נתמכי חמצן; 4 מטופלים נתמכי BIPAP; 5 מטופלים עם המו דיאליזה (3 מהם נשאי חיידקים עמידים); 18 מטופלים עם פצעים; 2 מטופלים אונקולוגיים ללא טיפול פעיל; 3 מטופלים עם PEG  ; 8 מטופלים עם זונדה – כאשר כל 33 המטופלים הם בהגדרה של סיעודי מורכב.
סיכום תמהיל 

מחלקות סיעודיות-

במחלקות הסיעודיות ביום הבקרה שהו 75 מטופלים, בנוסף לעוד 4 מטופלים סיעודיים במחלקות אחרות – תפוסת יתר של 4% (ללא התחשבות במס' המטופלים הסיעודיים המצויים במחלקות הפעילות)
· אחוז גבוה מאוד של מטופלים ( מעל 50% ) אושפזו במחלקות הסיעודיות לאחר שהיו במחלקות הפעילות בבית החולים.  
· תהליך שינוי הסטטוס אינו מתועד כנדרש ברשומה. ברוב מוחלט של התיקים שנבדקו, לא התקיימה ישיבת צוות לדיון בשינוי סטטוס, או מייד לאחריה עם קליטת המטופלים במחלקות הסיעודיות. התיעוד בנוגע לשינוי סטטוס ברשומה הרפואית והסיעודית הינו חלקי.
· במקרים רבים נמצא כי לא כל הצוות עודכן בשינוי סטטוס של מטופל, ואין התייחסות בכל המקצועות לכך.  
מחלקה תת חריפה-
· במחלקה אמורה להיות קיימת חלוקה פיזית בין המטופלים בסטאטוס תת חריף למטופלים השיקומיים, אך חלק מהמטופלים השיקומיים שוהים בחלק המיועד למטופלים בצד התת חריף.
· הרישום ברשומת המטופל מצומצם, הדיונים על קביעת/שינוי סטאטוס מטופלים ברשומות מועטים. 

· ישיבות צוות רב מקצועי מתקיימות לעיתים רק שבועיים אחרי קבלת המטופל למחלקה. 

· מטופל שביום חמישי האחרון, 3.12.15 , התקבלה תשובה כי הוא נשא klebsiella (על פי דיווח של האחות בע"פ) לא נמצא כל תיעוד ברשומה לכך (נבדק ברשימת האבחנות, דיווח רפואי ודיווח סיעודי). לדברי האחות הוא אמור לעבור לקומה 5, בה מרוכזים מטופלים בבידוד מגע. 

סיעוד מורכב תומך א' – 27 סיעוד מורכב תומך + 12 סיעודיים

· קיימת הפרדת מה בין המטופלים הקבועים של המחלקה, לא מזוהמים (ללא פצעי לחץ), לבין המטופלים הסיעודיים האורחים שהובאו מ"הוד ירושלים".

סיעוד מורכב תומך ב' - שהו ביום הבקרה 37 מטופלים כשבפועל הרישוי ל- 34. תפוסת יתר של 9%.
· חלק (3) ממטופלי הדיאליזה במחלקה נשאי חיידקים עמידים
· ההגדרה התפקודית של המטופלים היא לא חד משמעית ולא מתבססת על דיונים של צוות רב מקצועי.
· קליטת מטופל במחלקה ממחלקה אחרת במוסד, אינה מתועדת כנדרש. מתוך הרישומים לא ברור מדוע המטופל הועבר למחלקה ומתי ומי קיבל את ההחלטה.  
לסיכום הבקרה:
ניכר כי קיים עומס טיפולי רב בשל תמהיל מטופלים מגוון ומורכב וחוסר משמעותי בכוח אדם, לרבות במחלקות לסיעוד מורכב תומך, הפוגם במתן טיפול איכותי.
                                                                                                        בברכה 
                                                                                            צוות בקרה ארצי – אגף גריאטריה
נספח - חישוב כוח אדם סיעודי של אחיות ומטפלים ותמהיל מטופלים 
	
	סיעודית א' 
(מחלקה ב' לפי המוסד)
	סיעודית ב'
(מחלקה ג' לפי המוסד)
	גריאטריה תת-חריפה
	סיעוד מורכב תומך א' 

	סיעוד מורכב תומך ב' 


	תמהיל לפי רישיון
	כולם סיעודיים
	כולם סיעודיים
	מרביתם שיקומיים ותת חריפה
	סיעודיים מורכבים, בעיקר דיאליזה וסיעודיים רגילים
	סיעודיים מורכבים

	תמהיל בפועל
	37 עונים לקריטריונים של סיעודיים ו- 1 תת חריף
	38  עונים לקריטריונים של סיעודיים

	28 מטופלים בסטאטוס שיקומי (מתוכם 5 מטופלים שיקומיים עם איסור דריכה)

7 בהגדרה של תת חריף

1 מטופל בסטאטוס סיעוד מורכב

1 מטופלת בסטאטוס סיעודי (מ-2009)
	18 מטופלים עונים לקריטריונים של סיעוד מורכב, 9 דיאליזות 12 סיעודי רגיל, 1 בבי"ח כללי

	33  מטופלים בסטאטוס סיעוד מורכב

 2 מטופלים בסטאטוס תת חריף (מאושפזים במחלקה בשל נשאות של חיידק עמיד).

2 מטופלים בסטאטוס סיעודי  (אחת ותיקה במחלקה מאז שנת 2007, שניה סיעודית פרטית)



	תפוסה לפי רישוי
	36
	36
	30
	36
	34

	תפוסה בפועל
	37
	38
	37
	39
	37

	
	סיעודית א' 
(מחלקה ב' לפי המוסד)
	סיעודית ב'
(מחלקה ג' לפי המוסד)
	גריאטריה תת-חריפה
	סיעוד מורכב תומך א' 

	סיעוד מורכב תומך ב' 


	תקינת אחיות נדרשת
	5.76
	5.76
	13.8 ל- 28 ול- 7 תת חריף + 1 ס.מ.ת. + 1 סיעודי
	18.51 (נדרש 12.75 לסיעוד מורכב + 5.76 לסיעודי רגיל)
	17.47


	תקינת אחיות בפועל
	5.41
	6.16
	12.54
	9.92
	8.95

	פער בתקינת האחיות
	0.35 -
	0.4 +
	1.26 -
	8.59 -   (חוסר של כ – 53%)
	8.52 -   (חוסר של כ-49%)

	תקינת מטפלים נדרשת
	11.8
	11.8
	11.3 
	11.25 (נדרש  6 לסיעוד מורכב+ 5.25 סיעודי רגיל)
	8.22

	תקינת מטפלים בפועל
	10.58
	10.84
	13.23
	14.10
	13.3

	פער בתקינת המטפלים
	1.22 -
	1.0 -
	1.93 +
	2.85 +
	5.08 +

